Maroela Media se app selfs nog beter as ooit tevoreMaroela Media se gratis app spog met ŉ splinternuwe baadjie wat dit vir jou nóg makliker gaan maak om op hoogte te bly met dit wat jy graag op Maroela lees. As jy dol is oor Maroela se resepte, in die oggend gretig die Gedagte vir die dag oopmaak en lees, of elke nuusbrokkie verslind, is hierdie goeie nuus vir jou. Met die nuwe app is dit verspot maklik om elke oomblik van die dag op die hoogte te bly met dit wat vir jou interessant en belangrik is, én om dit waarin jy nie belang stel nie, af te skakel. As jy nog nie Maroela se app op jou foon het nie, laai dit dadelik af om Maroela elke oomblik van die dag as geselskap in die palm van jou hand te hê. Met die nuwe app is dit nie meer net slegte nuus waarmee jy gekonfronteer word wanneer jy die app oopmaak nie. Al die verskillende afdelings op Maroela se artikels is nou op die app se voorblad te sien: harde nuus, vermaaknuus, goeie nuus, resepte, gedoriewaar-stories, sportnuus, Afrikaanse taal- en boekenuus, leefstylstories, geldsake, meningstukke, lesersbriewe en landbounuus. Met dié app blaai jy eenvoudig deur die afdelings op jou foon, asof jy ŉ tydskrif in die hand het. Boonop kan jy aan- en afskakel watter afdelings jy wil sien, én self besluit in watter volgorde jy die afdelings wil sien. Maroela Media se app spog nou vir die heel eerste keer ook met ŉ donker modus sodat die skerm nie die hele vertrek verlig wanneer jy dalk in die bed wil lê en nuus lees nie! Vir die heel eerste keer is die soekfunksie nou ook op die Maroela-app beskikbaar. As jy dus op soek is na enige vorige berigte, kan jy bloot links onder op die skerm op die vergrootglasie klik. Jy kan kies watter nuus jy op jou tuisblad wil sien en boonop in watter volgorde jy dit wil lees. As jy dus heel eerste die gedagte vir die dag wil lees, daarna die jongste resepte en daarna die nuus, kan jy dit bloot op die verstellings só aanbring: Wanneer jy nou terugblaai na die tuisblad, sal jy sien die volgorde van die kategorieë is aangepas volgens jou voorkeur en die volgorde waarin jy die kategorieë bo-aan die bladsy sien, is ook volgens jou voorkeur aangepas. Jy sal ook nie meer inhoud sien van die afdelings wat jy afgeskakel het nie. Jy kan die kategorieë soveel keer as wat jy wil skuif en verstel en kategorieë aan- of afskakel soos wat dit jou behaag. Kategorieë Bo aan die bladsy verskyn die verskillende kategorieë. Jy kan links of regs oor die bladsy vee om tussen die verskillende kategorieë te blaai. Jy kan ook kies in watter volgorde die kategorieë moet verskyn (volg die stappe hier bo by “hoe maak mens?”). Kennisgewings Wil jy weet wanneer ŉ nuwe resep, nuwe nuusstorie of nuwe sportstorie verskyn? Jy kan kies om kennisgewings te ontvang en die kennisgewings op die verskillende portale aan- of afskakel. Wanneer jy die app aflaai, sal kennisgewings vir die nuuskategorie aangeskakel wees indien jy gekies het om kennisgewings van die app te ontvang. Só bestuur jy jou kennisgewings: Teksgrootte As jy nie elke keer na jou bril wil gryp om ŉ nuwe nuusberig te lees nie, kan jy maklik die teksgrootte van artikels verander. Kinderslot As jy wil seker maak dat jou kind nie aan die nuus (of enige ander kategorie) blootgestel word nie, kan jy ŉ kinderslot met ŉ wagwoord aanskakel. Wanneer jy nou die tuisblad besoek, sal jy sien dat die kategorie wat jy afgeskakel het, nie meer sigbaar is nie. Wanneer jy weer die betrokke kategorie wil aanskakel, sal jy weer die kinderslot se wagwoord moet insleutel om die kategorie aan te skakel. As jy die kinderslot se wagwoord vergeet, sal jy ongelukkig die app heeltemal van jou toestel moet verwyder en dit van voor af uit die Apple App Store of Google Play Store moet aflaai. Verpligte vorm op die app Wanneer jy die app vir die eerste keer installeer of wanneer jy die app heeltemal van jou toestel verwyder en van voor af afgelaai het, verskyn ŉ vorm waar ons jou vra om jou naam en van en selfoonnommer te deel. Ons maak staat op ons lesers se vrywillige ondersteuning om seker te maak dat ons die nuus steeds gratis kan aanbied. Die app en webwerf bly dus steeds heeltemal gratis vir gebruik en enige finansiële bydrae is heeltemal vrywillig. Ons sal jou slegs eenmalig kontak vir ŉ moontlike bydrae en indien jy reeds ŉ ondersteuner is, sal ons jou nie weer kontak vir ŉ finansiële bydrae nie. Wees gerus dat al die inligting baie vertroulik hanteer word en slegs vir ons eie doeleindes aangewend word. Ons deel dit nie met enigiemand anders nie. Leserstatistiek wys vir ons dat tot 87% van ons lesers Maroela op hul fone lees, maar dat slegs 4% van hierdie lesers reeds die app afgelaai het. Hierdie handjievol lesers lees egter meer bladsye per maand as die amper 2 miljoen lesers op die webwerf – want dis net so lekker op die app dat hulle nie kan ophou lees nie! So kom kuier sommer nou saam op Maroela Media se app en kontak ons by per e-pos by [email protected] as jy op enige plek vashaak. Die Maroela Media-app is boonop gratis – net soos mens van Maroela verwag.